ประกาศคณะกรรมการกํากับหลักทรัพย์และตลาดหลักทรัพย์ที่ กจ. 8/2546เรื่อง หลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิและหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต(ฉบับที่ 7) อาศัยอํานาจตามความในมาตรา 14 และมาตรา 35 แห่งพระราชบัญญัติหลักทรัพย์และตลาดหลักทรัพย์ คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้ยกเลิกความในข้อ 7 และข้อ 7 ทวิ แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิ และหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต ลงวันที่ 30 ตุลาคม พ.ศ. 2535 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 27/2539 เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิ และหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต (ฉบับที่ 3) ลงวันที่ 8 พฤศจิกายน พ.ศ. 2539 และให้ใช้ความต่อไปนี้แทน "ข้อ 7 นอกจากกรณีที่กําหนดไว้ในข้อ 4 ข้อ 5 และข้อ 6 ให้บริษัทที่ประสงค์จะเสนอขายใบสําคัญแสดงสิทธิที่ออกใหม่ และหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิยื่นคําขออนุญาตต่อสํานักงานตามแบบ 35-3 ท้ายประกาศนี้ พร้อมทั้งเอกสารหลักฐานประกอบคําขออนุญาตตามข้อ 7 ทวิ โดยต้องจัดให้มีที่ปรึกษาทางการเงินที่อยู่ในบัญชีที่สํานักงานให้ความเห็นชอบเป็นผู้ร่วมจัดทําคําขออนุญาตนั้นด้วย บริษัทที่มีหน้าที่ตามมาตรา 56 หรือมาตรา 199 ประกอบมาตรา 56 ซึ่งยื่นคําขออนุญาตเสนอขายใบสําคัญแสดงสิทธิที่จะซื้อหุ้นที่มีลักษณะดังต่อไปนี้ จะไม่จัดให้มีที่ปรึกษาทางการเงินเป็นผู้ร่วมจัดทําคําขออนุญาตก็ได้(1) เสนอขายต่อผู้ถือหุ้นเดิมตามสัดส่วนการถือหุ้น โดยผู้ที่จะใช้สิทธิเพื่อซื้อหุ้นรองรับใบสําคัญแสดงสิทธิดังกล่าวไม่จําเป็นต้องเป็นผู้ถือหุ้น(2)กําหนดวันใช้สิทธิครั้งแรกจะเกิดขึ้นหลังหนึ่งปีนับแต่วันที่ออกใบสําคัญแสดงสิทธิดังกล่าว และ(3)ไม่มีการเรียกชําระราคาใบสําคัญแสดงสิทธิที่จะซื้อหุ้นนั้นจากผู้ถือหุ้นบริษัทที่ยื่นคําขออนุญาตตามวรรคหนึ่งจะได้รับอนุญาตให้เสนอขายใบสําคัญแสดงสิทธิที่ออกใหม่ และหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ ต่อเมื่อเป็นไปตามหลักเกณฑ์ที่กําหนดไว้ในประกาศนี้ และหลักเกณฑ์ที่จะได้รับอนุญาตให้เสนอขายหุ้นหรือหุ้นกู้ที่ออกใหม่ แล้วแต่กรณี ข้อ 7 ทวิ เอกสารหลักฐานประกอบคําขออนุญาตให้มีดังต่อไปนี้(1) เอกสารอย่างใดอย่างหนึ่งดังต่อไปนี้(ก) เอกสารที่มีข้อมูลอย่างเดียวกับ "ส่วนที่ 2 บริษัทที่ออกหลักทรัพย์" และ "ส่วนที่ 3 ข้อมูลเกี่ยวกับการเสนอขายหลักทรัพย์" ของแบบแสดงรายการข้อมูลการเสนอขายหลักทรัพย์ (แบบ 69-1) ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ จํานวนห้าชุด สําหรับการขออนุญาตในกรณีอื่นนอกจาก (ข) (ข) เอกสารที่มีข้อมูลอย่างเดียวกับแบบแสดงรายการข้อมูลการเสนอขายหลักทรัพย์ที่ใช้บังคับกับหลักทรัพย์ประเภทนี้ ซึ่งกําหนดตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ จํานวนห้าชุด สําหรับการขออนุญาตเสนอขายใบสําคัญแสดงสิทธิที่จะซื้อหุ้นที่มีลักษณะตามข้อ 7 วรรคสอง ในกรณีที่บริษัทยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวนมาพร้อมกับการยื่นคําขออนุญาต ให้ถือว่าแบบแสดงรายการข้อมูลการเสนอขายหลักทรัพย์ที่ยื่นมานั้นเป็นเอกสารหลักฐานประกอบคําขออนุญาตตาม (1)(ก) หรือ (ข) แล้ว (2) สําเนาหนังสือนัดประชุมผู้ถือหุ้นในครั้งที่มีการพิจารณาให้ออกหุ้นเพื่อรองรับใบสําคัญแสดงสิทธิที่จะซื้อหุ้น (3) สําเนามติที่ประชุมผู้ถือหุ้นอนุมัติให้ออกหุ้นกู้เพื่อรองรับใบสําคัญแสดงสิทธิที่จะซื้อหุ้นกู้ (4) สําเนามติที่ประชุมผู้ถือหุ้นอนุมัติให้ออกหุ้นเพื่อรองรับใบสําคัญแสดงสิทธิที่จะซื้อหุ้น (5) สําเนาหนังสือรับรองกระทรวงพาณิชย์ (6) สําเนาข้อบังคับของบริษัทที่กระทรวงพาณิชย์รับรอง (7) สําเนาสัญญาให้บุคคลอื่นมีอํานาจเด็ดขาดในการบริหารงาน (ถ้ามี)" ข้อ 2 ประกาศนี้ให้มีผลใช้บังคับตั้งแต่วันที่ 1 สิงหาคม พ.ศ. 2546 เป็นต้นไป ประกาศ ณ วันที่ 11 กรกฎาคม พ.ศ. 2546 ร้อยเอก (สุชาติ เชาว์วิศิษฐ) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์